Kreikan kommunistinen puolue perustettiin Thessalonikissa 4. marraskuuta 1918 nimellä "Kreikan sosialistinen työväenpuolue" (Σοσιαλιστικό Εργατικό Κόμμα Ελλάδας, "Sosialistikó Ergatikó Kómma Elládas", "SEKE"). Perustaja oli kreikanjuutalainen opettaja ja työväenliikkeen aktivisti Avraám Benarógia. SEKE vastusti vuosien 1919–1922 Kreikan ja Turkin sotaa pitäen sitä imperialistisena ja kehotti sotilaita kääntämään aseensa kuningasta vastaan.